BASES DO PROGRAMA DE FOMENTO DA EMPREGABILIDADE NA PROVINCIA DE PONTEVEDRA "O TEU PRIMEIRO EMPREGO" NA DEPUTACIÓN PROVINCIAL 2020_2021
ADMINISTRACIÓN LOCAL — Provincial — Deputación Provincial (Bolsas de emprego, 26/06/2020)

O 27 de xullo de 2018 o Consello de Ministros aprobou o Plan director por un traballo digno 2018-2019-2020 que inclúe 75 medidas (55 operativas e 20 organizativas) destinadas a combater a fraude e a precariedade laboral, así como erradicar as situacións de abuso. Dunha maneira ou doutra, todas elas están dirixidas a reverter problemas estruturais do mercado de traballo no noso país e garantir condicións laborais dignas para a poboación que se incorpora ao mercado laboral. Unha destas medidas é o reforzo da colaboración e coordinación institucional para acadar os obxectivos do plan e, neste sentido, as administracións públicas, ademais de colaborar coas medidas de control, deben ser proactivas naquelas outras de promoción da inserción laboral. Por este motivo, desde a Deputación de Pontevedra apóstase pola adopción de accións no eido do fomento do emprego que se axusten aos obxectivos do Plan director por un traballo digno e que de forma especial contribúan a combater o desemprego xuvenil e a evitar a precarización laboral e a fuga de talento fóra da nosa provincia e do resto de Galicia, como aconteceu nos últimos oito anos. Unha destas accións concrétase nun plan de fomento da empregabilidade na provincia de Pontevedra que se vai denominar “O teu primeiro emprego”. Este plan ten por finalidade facilitarlles ás e aos titulados universitarios e de ciclos superiores de formación profesional o acceso, dentro da provincia, a un primeiro emprego adecuado ao nivel de estudos cursados que lles permita adquirir experiencia profesional e lles facilite a súa futura inserción no mercado laboral. Este plan de fomento da empregabilidade na provincia de Pontevedra, aprobado por acordo da Xunta de Goberno celebrada o 5 de xuño de 2020, está estruturado en varios programas independentes: a) “O teu primeiro emprego” na Deputación Provincial de Pontevedra b) “O teu pr imeiro emprego” nos concellos c) “O teu primeiro emprego” nas empresas e corporacións sectoriais d) “O teu primeiro emprego” en organizacións sen ánimo de lucro da provincia de Pontevedra As persoas destinatarias das axudas serán as e os titulados da provincia de Pontevedra que, ao abeiro deste programa, decidan acollerse ás diferentes convocatorias que se realicen desde a Deputación de Pontevedra. Concretamente, o programa “O teu primeiro emprego” na Deputación Provincial de Pontevedra desenvólvese en dúas fases: a) Primeira fase de selección dos Centros e Servizos e de determinación das titulacións dos postos de traballo que se desempeñarán baixo a modalidade de contrato en prácticas. b) Segunda fase de selección das persoas beneficiarias das contratacións en prácticas. A selección dos Centros e Servizos nos que se realizarán as prácticas levarase a cabo en función do programa formativo a desenvolver e a adecuación do perfil dos postos ás titulacións solicitadas. Finalizada esa primeira fase, a selección das persoas beneficiarias destas contratacións en prácticas en Centros e Servizos da Deputación Provincial de Pontevedra efectuarase conforme as seguintes Estas bases teñen por obxecto regular o procedemento de selección das persoas beneficiarias das contratacións laborais en prácticas na Deputación de Pontevedra de tituladas e titulados universitarios e de formación profesional de grao superior, sen experiencia laboral previa, co fin de poder adquirir a práctica profesional adecuada ao nivel de estudos cursados e facilitar a súa inserción no mercado laboral.1. Na selección das persoas beneficiarias dos contratos en prácticas aplicaranse criterios de valoración obxectivos, segundo o expediente académico, os estudos cursados, a formación relacionada co posto de traballo a desempeñar, o nivel de coñecementos etc.2. O Servizo de Recursos Humanos da Deputación Provincial, será o encargado de levar a cabo a selección mediante a presentación da correspondente oferta de emprego na oficina do Servizo Público de Emprego de Pontevedra. Presentarase por titulacións tendo en conta os seguin tes principios xerais: a) A oferta non poderá conter elementos que poidan servir de base para calquera tipo de discriminación que non responda aos criterios establecidos nestas bases. b) En ningún caso poderá incluírse nin admitirse como criterio de selección a experiencia laboral na titulación requirida 3. A selección efectuarase entre demandantes de emprego desempregados ou co cartón de mellora de emprego, inscritos no Servizo Público de Emprego e que cumpran os requisitos esixidos para a formalización dun contrato en prácticas. O ámbito de busca de emprego non poderá superar o nivel provincial.4. Presentada a oferta de emprego, o Servizo Público de Emprego realizará unha preselección das persoas candidatas segundo as titulacións dos postos de traballo a desempeñar e a razón dun máximo de 5 por posto, que remitirá ao Servizo de Recursos Humanos para proceder á selección das persoas beneficiarias destas contratacións en prácticas.5. Na sede electrónica e páxina web da Deputación publicaranse as titulacións dos postos de traballo solicitados e os criterios de valoración deste proceso selectivo.6. Para realizar a selección o Servizo de Recursos Humanos da Deputación nomeará un tribunal cualificador, cuxa composición deberá adecuarse aos principios que regulan a constitución e funcionamento dos órganos de selección. O proceso de selección consistirá na valoración dos méritos acreditados polas persoas preseleccionadas polo Servizo Público de Emprego, e levarase a cabo conforme aos seguintes criterios: a) Expediente académico: ata un máximo de 4,00 puntos, segundo a nota media calculada para as titulacións universitarias polo R. d. 1125/2003, de 5 de setembro, e para os ciclos de formación profesional polo R. d. 1147/2011, de 29 de xullo. No caso de que a media dalgunha das titulacións convocadas non estea calculada polas normas referidas ou esta non se especifique valorarase con 0,00 puntos b) Por ter un doutoramento relacionado co contido da bolsa, 2,00 puntos c) Por cada título oficial de máster universitario ou título propio da universidade de máster relacionado co contido da bolsa, 0,50 puntos cada un, ata un máximo de 1 punto d) Por posuír unha titulación académica oficial distinta e relacionada co posto de traballo que se vai desempeñar, de nivel igual ou superior á esixida para a formalización do contrato en prácticas, 0,50 puntos por título ata un máximo de 1 punto (neste apartado non se terán en conta as titulacións de nivel inferior que sexan necesarias para a obtención doutras de nivel superior nin as de máster ou doutoramento) e) Por asistir a cursos de especialización, formación e perfeccionamento organizados por centros oficiais dependentes da Administración do Estado, da comunidade autónoma ou da Administración local, universidades, colexios oficiais ou escolas da Administración pública directamente relacionados co posto que se vai desempeñar (incluídos os organizados por sindicatos no marco do Acordo nacional de formación continua), ata un máximo de 2 puntos, que se computarán do seguinte xeito: a) De máis de 150 horas duración: 0,30 puntos por curso. b) De entre 100 e 150 horas de duración: 0,25 puntos por curso. c) De entre 60 e 99 horas de duración: 0,20 puntos por curso. d) De entre 30 e 59 horas de duración: 0,15 puntos por curso. e) De entre 10 e 29 horas de duración: 0,10 puntos por curso. Non se terán en conta os certificados ou diplomas nos que non se especifique a duración do curso en número de horas ou créditos. Tampouco se computarán as xornadas, congresos, seminarios ou cursos de duración inferior a dez horas. O tribunal cualificador poderá requirirlles ás persoas aspirantes que acrediten a verificación dos extremos recollidos na documentación presentada así como cantas precisións estimen oportunas. As persoas candidatas que accedan con titulacións de licenciatura, arquitectura ou enxeñería (títulos pre-Boloña) que teñan un certificado da súa correspondencia co nivel 3 MECES (Marco español de cualificación para a educación superior) terán unha puntuación de 0,50 puntos, equivalente a un máster universitario. Enlace á web do Ministerio onde se publica o catálogo de titulacións homologadas ao nivel de máster: Nesta fase só se terán en conta os méritos que se xustifiquen documentalmente no día e hora que sinale o Servizo de Recursos Humanos e Formación. As puntuacións outorgadas publicaranse na páxina web da Deputación Provincial ou no taboleiro de anuncios do Pazo Provincial. En caso de empate entre as puntuacións das persoas aspirantes a orde de prelación determinarase dándolle preferencia á muller naqueles casos en que se produza una infrarrepresentación do sexo feminino, nos termos establecidos no artigo 49 do Decreto lexislativo 2/2015, de 12 de febreiro, polo que se aproba o texto refundido das disposicións legais vixentes da Comunidade Autónoma de Galicia en materia de Igualdade. En caso de que o citado precepto non resulte aplicable ou persista o empate tras a súa aplicación, resolverase o empate en función da nota media global do expediente académico e, de persistir este, pola puntuación acadada nos seguintes apartados. No taboleiro de anuncios da Deputación publicaranse as puntuacións outorgadas, xunto coa relación de candidaturas participantes por orde decrecente para cada unha das titulacións ofertadas, indicando as persoas candidatas seleccionadas e as correspondentes suplentes.1. As persoas seleccionadas, de acordo co procedemento establecido na base anterior, serán beneficiarias dunha contratación en prácticas a tempo completo pola Deputación Provincial de Pontevedra, de acordo coa normativa vixente e tendo en conta que, en todo caso, os contratos deberán formalizarse dentro do exercicio 2020.2. Neste plan establecerase unha reserva do 10% do nº total de contratacións previstas para persoas con discapacidade igual ou superior ao 33%. A determinación das titulacións que se reservan para as persoas con discapacidade efectuarase en función das características do Servizo ou Centro de destino e a actividade a desenvolver. Os postos reservados a persoas con discapacidade que queden desertos ofertaranse de forma aberta sen restricións entre persoas que non reúnan tal requisito e cumpran os criterios para acceder a contratos en prácticas segundo o establecido nestas bases.3. Ós centros e servizos de destino deberán facilitarlles ás persoas contratadas os elementos persoais e materiais necesarios para levar a cabo o seu traballo. Serán as persoas responsables de cada Centro ou Servizo as que lles impartirán todas as ordes, criterios de realización do traballo e directrices ás e ós traballadores contratados en prácticas. Estas contratacións en prácticas serán financiadas con cargo ás aplicacións orzamentarias 240.2410.131.00 e 160.01, conforme se detalla no seguinte cadro, sendo calculadas polo 60% da retribución total que lle corresponde o grupo de clasificación no que se encadra o posto de traballo: A Deputación asume o 100 por cen do custo laboral total destas contratacións por un primeiro período de seis meses e doutros seis meses máis, en caso de prórroga do contrato e condicionado á existencia de crédito suficiente no Orzamento provincial correspondente. A cantidade correspondente ó exercicio 2021 imputarase á aplicación contemplada para tal fin no orzamento do dito ano, quedando condicionado o gasto á súa aprobación. As persoas ás que vai destinado este plan son as que cumpran as condicións establecidas legalmente para ser beneficiarias dun contrato en prácticas, concretamente as seguintes: a) Estar en posesión de título universitario ou de formación profesional de grado superior ou títulos oficialmente recoñecidos como equivalentes, de acordo coas leis reguladoras do sistema educativo vixente, que habiliten para o exercicio profesional b) Que no momento da contratación non transcorreran máis de cinco anos, ou de sete cando o contrato se celebre cunha persoa con discapacidade, dende a terminación dos correspondentes estudos. c) Non ter experiencia laboral previa na titulación obxecto do contrato (nos grupos de cotización 1 ou 2 para titulacións universitarias e grupos 3 ou 5 para ciclos superiores) ou non haber estado dado de alta como persoa autónoma en actividades relacionadas coa titulación, por tempo superior a 6 meses ou 182 días. d) Non haber estado contratado en prácticas por tempo superior a 6 meses nin estar contratado en prácticas no momento da selección, nalgún dos programas de “O Teu Primeiro Emprego” Os contratos en prácticas dentro deste programa formativo terán unha duración de seis meses, podéndose ampliar por outros seis meses máis, sempre e cando exista dispoñibilidade orzamentaria. Segundo a regulación contida no artigo 11 do Real decreto lexislativo 2/2015, de 23 de outubro, polo que se aproba o Texto refundido da Lei do estatuto dos traballadores, todas as contratacións en prácticas que deriven deste programa axustaranse ás seguintes regras: a) A súa duración non poderá ser inferior a seis meses, sendo posible acordar unha prórroga por outros seis meses. b) O período de proba non poderá ser superior a dous meses para as persoas que estean en posesión de titulo de grao superior. c) A retribución da ou do traballador será a fixada no Convenio Colectivo da Deputación Provincial e nas bases de aplicac ión de retribucións aprobadas xunto co orzamento provincial de cada ano, sen que, na súa falta, poida ser inferior ao 60 % ou ao 75 % durante o primeiro ou segundo ano de vixencia do contrato, respectivamente, do salario fixado para unha persoa que desempeñe o mesmo ou equivalente posto de traballo. d) En ningún caso o salario será inferior ao salario mínimo interprofesional recollido no R. d. 1462/2018, de 21 de decembro, polo que se fixa o salario mínimo interprofesional para 2019. As persoas preseleccionadas polo Servizo Público de Emprego, recibirán da Deputación Provincial de Pontevedra un código de inscrición, a través dunha mensaxe SMS, que permitirá a formalización da candidatura e acreditación dos méritos que se realizará a través do formulario normalizado, dispoñible na sede electrónica da Deputación de Pontevedra (https://sede.depo. gal). Cada mérito alegado deberá ter incorporado o seu documento acreditativo e dixitalizado. Os documentos achegados deberán ter o formato PDF e o tamaño máximo permitido por ficheiro será de 3 MB. Unha vez subida toda a documentación o sistema xerará unha instancia na que se incluirá a enumeración e a denominación dos documentos adxuntos ao formulario de presentación, seguido da pegada dixital (hash) de cada un deles. Para formalizar a candidatura e a acreditación dos méritos achegados as persoas interesadas deberán presentar, preferentemente por medios electrónicos, a instancia xerada a través do formulario normalizado, dispoñible na sede electrónica da Deputación de Pontevedra (https://sede.depo. gal), ou opcionalmente, de xeito presencial en calquera dos lugares e rexistros establecidos na normativa reguladora do procedemento administrativo común. Para a presentación das solicitudes a través do rexistro electrónico, a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal), e os certificados electrónicos (incluído o DNIe). O prazo será de 5 días hábiles contados a partir do día seguinte á recepción do SMS co código único identificativo, que lle permitirá á persoa preseleccionada acceder á sede electrónica da Deputación de Pontevedra e formalizar a súa inscrición. Para a tramitación das solicitudes consultaranse automaticamente os datos incluídos nos seguintes documentos elaborados polas administracións públicas: a) DNI ou NIE da persoa candidata b) Títulos universitarios da persoa candidata c) Títulos non universitarios da persoa candidata d) Certificado da vida laboral da persoa candidata e) Acreditación da condición de discapacidade, no caso de postos reservados a persoas que reúnan tal condición. Se as persoas candidatas se opoñen a esas consultas deberán indicalo no cadro habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos poderáselles requirir ás persoas interesadas a presentación dos documentos correspondentes. As persoas solicitantes deberán achegar xunto coa solicitude a seguinte documentación: A documentación complementaria deberá presentarse preferentemente por medios electrónicos. As persoas interesadas responsabilizaranse da veracidade dos documentos que acheguen. Excepcionalmente, a Administración poderá requirir a mostra do documento orixinal para o cotexo da copia electrónica presentada. A presente convocatoria será obxecto de publicación no BOPPO, de conformidade co establecido no artigo 45 da Lei 39/2019 de Procedemento Administrativo Común das Administracións Públicas. Segundo o previsto no artigo 45.1 b) da LPACAP, os sucesivos actos administrativos, entre os que se inclúen as relacións provisionais e definitivas de persoas candidatas por orde de puntuación, serán obxecto de publicación, que producirá os efectos da notificación, a través da páxina web e da sede electrónica da Deputación de Pontevedra. Todos os trámites administrativos que as persoas candidatas deban efectuar durante a tramitación deste procedemento realizaranse preferiblemente por medios electrónicos a través do modelo “Instancia xenérica” dispoñible na sede electrónica da Deputación de Pontevedra (https://sede.depo. gal) ou presencialmente en calquera dos lugares e rexistros establecidos na normativa reguladora do procedemento administrativo común. Unha vez rematado o prazo fixado para a formalización da candidatura e acreditación dos méritos a institución provincial ditará unha resolución, no prazo máximo dun mes, na que declarará aprobada a lista de persoas participantes por orde de puntuación, que se publicará na sede electrónica e no taboleiro de anuncios da Deputación. Contra a resolución do deputado delegado, na que se aproba a lista definitiva, poderase interpoñer un recurso potestativo de reposición ante o mesmo órgano que a ditou, no prazo dun mes a partir do día seguinte ao desta notificación (artigos 112 e 123 da LPACAP) ou ben un recurso contencioso-administrativo ante o Xulgado do Contencioso-Administrativo de Pontevedra, no prazo de dous meses, segundo o artigo 46 da Lei 29/1998, de 13 de xullo, reguladora da xurisdición contencioso-administrativa. Contra o acordo de aprobación destas bases, que poñen fin á vía administrativa, poderase interpoñer un recurso potestativo de reposición ante o mesmo órgano que o ditou, no prazo dun mes a partir do día seguinte ao desta publicación (artigos 112 e seguintes e 124 e seguintes da LPACAP), ou ben directamente un recurso contencioso administrativo perante o correspondente xulgado de Pontevedra, en virtude do disposto no artigo 8 da Lei 29/1998, de 13 de xullo, reguladora da xurisdición contencioso-administrativa, todo iso sen prexuízo de que se poida utilizar calquera outro recurso que se estime conveniente. Infórmase de que os datos identificativos das persoas candidatas preseleccionadas proveñen do Servizo Público de Emprego. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e os documentos que a persoa interesada declare na súa inscrición para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento dos datos baséase no cumprimento dunha tarefa de interese público ou no exercicio de poderes públicos segundo as normas de rango legal recollidas no apartado “normativa aplicable” dispoñible na ficha do procedemento en https://sede.depo. gal. Os datos persoais obtidos neste procedemento serán obxecto de comunicación ás administracións públicas no exercicio das súa propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, exercitar outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.Pontevedra, 15 de xuño de 2020 O/A deputado/a delegado/a O secretario